กำจัดจุดอ่อน
เป็นรายการที่จัดโดยทีมงานของทางรายการกำจัดจุดอ่อนเอง โดยเป็นการแก้เผ็ดผู้เข้าแข่งขันที่ล้อเลียนรายการ โดยให้ผู้เข้าแข่งขันมาแข่งขันรายการ "กำจัดจุดอ่อน" ของจริง ซึ่งมีพิธีกรคือคุณกฤติกา คงสมพงษ์ ในรอบแรกนั้นพิธีกรจะถามเฉพาะคำถามที่ยากกว่าคำถามปกติที่ใช้ในการแข่งขันจริง ทำให้ผู้เข้าขันแต่ละคนถึงกับหน้าซีด แต่เมื่อจบการแข่งขันในรอบแรก ทางทีมงานจึงมาเฉลยว่าเป็นการแก้เผ็ดกับพิธีกรที่ล้อเลียนรายการ และให้เล่นเกมกันใหม่โดยไม่ใช้บรรยากาศแบบนี้ จึงได้มีการเล่นเกมใหม่โดยเปลี่ยนชื่อเป็น "The Weakest Joker กำจัดตลกอ่อน" ซึ่งมีแต่คำถามตลก ๆ และคำถามประหลาด ๆ โดยผลการแข่งขันปรากฏว่าผู้ที่ชนะและไม่ถูกกำจัดออกคือธงธง มกจ๊ก และในตอนท้ายทางรายการได้บริจาคเงินทั้งหมดหนึ่งแสนบาทแก่มูลนิธิการกุศล
ระเบิดเถิดเทิงแดร็กคูล่าหารัก
ระเบิดเถิดเทิงแดร็กคูล่าหารัก เป็นรายการโทรทัศน์ประเภทละครซิตคอม ควบคู่กับเกมโชว์ในช่วงท้ายรายการ ซึ่งเป็นการออกอากาศต่อเนื่องของรายการ ระเบิดเถิดเทิง หลังจากที่การออกอากาศของรายการ ระเบิดเถิดเทิงแดนเซอร์ทะลวงไส้ นั้นจบชุดไป ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกเมื่อวันที่ 5 มีนาคม พ.ศ. 2560 ทางสถานีโทรทัศน์ช่องเวิร์คพอยท์ (ช่องโทรทัศน์ระบบดิจิตอลหมายเลข 23) ทุกวันอาทิตย์ เวลา 11.30 -12.30 น. เริ่มวันที่ 7 มกราคม 2561 เป็นต้นไป(เคยออกอากาศทุกวันอาทิตย์ 12.00 - 13.30 น. ตั้งแต่วันที่ 5 มีนาคม - 31 ธันวาคม 2560) ดำเนินรายการโดย พัสกร พลบูรณ์ (ใบเฟิร์น), พงษ์ศักดิ์ พงษ์สุวรรณ (เท่ง เถิดเทิง), ชูศักดิ์ เอี่ยมสุข (โหน่ง ชะชะช่า), บริบูรณ์ จันทร์เรือง (ตั๊ก), ซอ จียอน , มงคล สะอาดบุญญพัฒน์ (นาย เดอะคอมเมเดียน) และ นงค์ เชิญยิ้ม